CELEX: 32010R0170
Language: da
Date: 2010-03-01 00:00:00
Title: Kommissionens forordning (EU) nr. 170/2010 af 1. marts 2010 om ændring af forordning (EF) nr. 1249/96 om gennemførelsesbestemmelser til Rådets forordning (EØF) nr. 1766/92 for så vidt angår importtold for korn

2.3.2010   
            
            
               DA
            
            
               Den Europæiske Unions Tidende
            
            
               L 51/8
            
         KOMMISSIONENS FORORDNING (EU) Nr. 170/2010
   af 1. marts 2010
   om ændring af forordning (EF) nr. 1249/96 om gennemførelsesbestemmelser til Rådets forordning (EØF) nr. 1766/92 for så vidt angår importtold for korn
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (1), særlig artikel 143, sammenholdt med artikel 4, og
   ud fra følgende betragtninger:
   
               (1)
            
            
               Ifølge artikel 2, stk. 4, første led, i Kommissionens forordning (EF) nr. 1249/96 (2) nedsættes importtolden med 3 EUR/ton, hvis lossehavnen ligger ved Middelhavet, og varen ankommer over Atlanterhavet eller via Suez-kanalen. For at lossehavnene ved Sortehavet kan blive behandlet på tilsvarende måde, bør denne bestemmelse også omfatte disse havne på de samme betingelser.
            
         
               (2)
            
            
               Forordning (EF) nr. 1249/96 bør derfor ændres.
            
         
               (3)
            
            
               Foranstaltningerne i denne forordning er i overensstemmelse med udtalelse fra Forvaltningskomitéen for den Fælles Markedsordning for Landbrugsprodukter —
            
         VEDTAGET DENNE FORORDNING:
   Artikel 1
   Artikel 2, stk. 4, første led, i forordning (EF) nr. 1249/96 affattes således:
   
               »—
            
            
               ved Middelhavet (på den anden side af Gibraltar-strædet) eller Sortehavet nedsætter Kommissionen importtolden med 3 EUR/ton, hvis varen ankommer over Atlanterhavet eller via Suez-kanalen«
            
         Artikel 2
   Denne forordning træder i kraft på tredjedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 1. marts 2010.
      
         
            På Kommissionens vegne
         
         José Manuel BARROSO
         
            Formand
         
      
   
   
      (1)  EUT L 299 af 16.11.2007, s. 1.
   
      (2)  EFT L 161 af 29.6.1996, s. 125.